ddrg/super_eurlex huggingface dataset:
(1)

V Izvedbenem sklepu Komisije 2014/287/EU (2) so določena merila za ustanavljanje in vrednotenje evropskih referenčnih mrež (v nadaljnjem besedilu: mreže) in njihovih članov ter za lažjo izmenjavo informacij in strokovnega znanja o ustanavljanju in vrednotenju navedenih mrež. V členu 6 navedenega sklepa so države članice pozvane k ustanovitvi odbora držav članic, ki odloča o odobritvi predlogov za mreže, njihovem članstvu in prenehanju delovanja. Države članice so ustanovile odbor držav članic, ki je decembra 2016 odobril 23 mrež, februarja 2017 pa eno. Vse mreže so začele delovati leta 2017.
(3)

Ob upoštevanju izjemnih gospodarskih in finančnih okoliščin, povezanih s širitvijo koronavirusne bolezni 2019 (COVID-19), je Svet ECB 18. marca 2020 odločil, da začne nov začasni izredni program nakupa vrednostnih papirjev ob pandemiji, v katerega bodo vključene vse kategorije finančnega premoženja, ki so primerne v okviru razširjenega programa nakupa vrednostnih papirjev. Nakupi v okviru izrednega programa nakupa vrednostnih papirjev ob pandemiji bodo ločeni od nakupov v okviru razširjenega programa nakupa vrednostnih papirjev in se bodo izvajali poleg njih, in sicer v skupnem dodatnem obsegu 750 milijard EUR do konca leta 2020. Izredni program nakupa vrednostnih papirjev ob pandemiji se vzpostavlja kot odziv na posebno, izjemno in resno gospodarsko krizo, ki bi lahko ogrozila cilj stabilnosti cen in pravilno delovanje transmisijskega mehanizma denarne politike. Zaradi teh izjemnih, hitro spreminjajočih se in negotovih okoliščin je v primerjavi z razširjenim programom nakupa vrednostnih papirjev pri izrednem programu nakupa vrednostnih papirjev ob pandemiji potrebna večja fleksibilnost pri zasnovi in izvajanju in tudi cilji denarne politike pri njem niso enaki kot pri razširjenem programu nakupa vrednostnih papirjev.
(2)

Grčija je od leta 2010 prejela znatno finančno pomoč, zaradi česar njene neporavnane obveznosti do držav članic euroobmočja, evropskega instrumenta za finančno stabilnost in evropskega mehanizma za stabilnost skupaj znašajo 243 700 milijonov EUR. Grčija je prejela finančno podporo evropskih partneric po ugodnejših pogojih, leta 2012 in v okviru evropskega mehanizma za stabilnost leta 2017 pa so bili sprejeti tudi posebni ukrepi za večjo vzdržnost dolga. Euroskupina se je 22. junija 2018 politično dogovorila, da bo izvedla dodatne ukrepe, s katerimi bo zagotovila vzdržnost dolga. Ti vključujejo podaljšanje tehtanih povprečnih zapadlosti za dodatnih 10 let, odlog obresti in amortizacije za dodatnih 10 let ter izvedbo drugih ukrepov za odpravo dolga. O dveh dodatnih ukrepih (odpravi pribitka na obrestno mero v zvezi s tranšo evropskega instrumenta za finančno stabilnost, namenjeno za odkup dolga, od leta 2018 ter ponovni vzpostavitvi prenosa zneskov, enakovrednih dohodku nacionalnih centralnih bank euroobmočja od grških državnih obveznic v okviru dogovora o neto finančnih sredstvih in programa za trge vrednostnih papirjev) se lahko sklene dogovor v Euroskupini dvakrat letno, in sicer na podlagi pozitivnih poročil v okviru okrepljenega nadzora nad tem, kako Grčija izpolnjuje svoje poprogramske politične zaveze. Po dogovoru Euroskupine iz aprila in decembra 2019 sta se sprostili prva in druga tranša s politikami pogojenih dolžniških ukrepov.
IZVEDBENI SKLEP KOMISIJE (EU) 2020/122

z dne 16. januarja 2020

o sklenitvi Sporazuma v obliki izmenjave pisem med Evropsko unijo in Združenimi mehiškimi državami o spremembi prilog I in II k Sporazumu med Evropsko skupnostjo in Združenimi mehiškimi državami o vzajemnem priznavanju in zaščiti označb za žgane pijače

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Sklepa Sveta 97/361/ES z dne 27. maja 1997 o sklenitvi Sporazuma med Evropsko skupnostjo in Združenimi mehiškimi državami o vzajemnem priznavanju in zaščiti označb za žgane pijače (1) in zlasti člena 4 Sklepa,

ob upoštevanju naslednjega:

(1) Sporazum med Evropsko skupnostjo in Združenimi mehiškimi državami o vzajemnem priznavanju in zaščiti označb za žgane pijače (2) (v nadaljnjem besedilu: Sporazum) je začel veljati 1. julija 1997.

(2) V skladu s členom 18 Sporazuma so se Unija in Združene mehiške države s pogajanji dogovorile o Sporazumu v obliki izmenjave pisem, da se z nadomestitvijo prilogi I in II k Sporazumu posodobijo in popravijo seznami zaščitenih žganih pijač.

(3) To izmenjavo pisem bi bilo treba v imenu Evropske unije odobriti.

(4) Ukrepi iz tega sklepa so v skladu z mnenjem Odbora za žgane pijače –

SKLENILA:

Člen 1 Sporazum v obliki izmenjave pisem med Evropsko unijo in Združenimi mehiškimi državami o nadomestitvi prilog I in II k Sporazumu med Evropsko skupnostjo in Združenimi mehiškimi državami o vzajemnem priznavanju in zaščiti označb za žgane pijače se odobri v imenu Evropske unije. Besedilo Sporazuma v obliki izmenjave pisem, vključno z nadomeščenima prilogama I in II, je priloženo k temu sklepu.

Člen 2 Član Komisije, pristojen za kmetijstvo in razvoj podeželja, je pooblaščen za podpis izmenjave pisem, ki je za Evropsko unijo zavezujoča.

V Bruslju, 16. januarja 2020 Za Komisijo Janusz WOJCIECHOWSKI Član Komisije

(1) UL L 152, 11.6.1997, str. 15.

(2) UL L 152, 11.6.1997, str. 16.
(3)

Romunija je 20. marca 2017 obvestila Komisijo o štirih nujnih registracijah fitofarmacevtskih sredstev, ki vsebujejo aktivne snovi imidakloprid (NUPRID AL 600 FS in Seedoprid 600 FS), tiametoksam (Cruiser 350 FS) in klotianidin (PONCHO 600 FS), za uporabo na Helianthus annuus in Zea mays proti Agriotes spp. in Tanymecus dilaticollis, veljavnih od 1. februarja 2017 do 16. maja 2017. Romunija je 13. septembra 2017 obvestila Komisijo o dveh nujnih registracijah fitofarmacevtskih sredstev, ki vsebujeta aktivni snovi imidakloprid (NUPRID AL 600 FS) in klotianidin (MODESTO 480 FS), za uporabo na Brassica napus proti Phyllotreta spp. in Psylliodes spp, veljavnih od 21. julija 2017 do 16. oktobra 2017.
(1)

Povečalo se je število reprodukcij eurobankovcev, vzetih iz obtoka, ki bi jih utegnila širša javnost pomotoma zamenjati za pristne eurobankovce, čeprav so na nekaterih od teh reprodukcij majhne ali težje zaznavne oznake, da so „kopije“, da „niso zakonito plačilno sredstvo“ ali da „se lahko uporabljajo samo za filme ali kot rekviziti“, saj so videti kot eurobankovci in posnemajo nekatere zaščitne elemente bankovcev. Te reprodukcije se ponujajo in kupujejo predvsem na spletnih tržnicah ali spletnih straneh. Reprodukcije, ki jih utegne širša javnost pomotoma zamenjati za pristne bankovce, so v skladu s Sklepom ECB/2013/10 (1) nezakonite. Zato je pomembno, da se sprejmejo ukrepi za zmanjšanje in sčasoma ustavitev njihovega nadaljnjega razširjanja. Zlasti jasnejša prepoved nezakonitih dejavnosti zagotavlja večjo pravno varnost. Hkrati je pomembno imeti možnost izvzetja dejavnosti v zvezi z nekaterimi reprodukcijami, če Eurosistem meni, da jih širša javnost ne more pomotoma zamenjati za pristne eurobankovce.
(3)

Komisija je z dopisom M/425 z dne 27. junija 2008 pri Evropskem odboru za standardizacijo (CEN) zaprosila za pripravo evropskih standardov v zvezi z varnostnimi zahtevami za cigarete. Na podlagi te zahteve je CEN sprejel standard EN ISO 12863:2010 „Standardna preskusna metoda za ocenjevanje nagnjenosti k vžigu cigaret“ in spremembo tega standarda – EN ISO 12863:2010/A1:2016. Sklica na standard in njegovo spremembo sta bila objavljena v Izvedbenem sklepu Komisije (EU) 2019/1698 (3). Da se zagotovi pravilna in dosledna uporaba standarda EN ISO 12863:2010, kakor je bil spremenjen s standardom EN ISO 12863:2010/A1:2016, in da se uvedejo tehnični popravki, je CEN sprejel popravek EN ISO 12863:2010/AC:2011. Standard EN ISO 12863:2010, kakor je bil spremenjen s standardom EN ISO 12863:2010/A1:2016 in kakor je bil popravljen s standardom EN ISO 12863:2010/AC:2011, izpolnjuje splošno varnostno zahtevo iz Direktive 2001/95/ES. Zato je primerno, da se objavi sklic na popravek EN ISO 12863:2010/AC:2011 v Uradnem listu Evropske unije, skupaj s sklicem na standard EN ISO 12863:2010 in njegovo spremembo EN ISO 12863:2010/A1:2016.
(1)

Unija je Sporazum o pridružitvi med Evropsko unijo in njenimi državami članicami na eni strani ter Srednjo Ameriko na drugi strani (v nadaljnjem besedilu: Sporazum) podpisala v skladu s Sklepom Sveta 2012/734/EU (1). Na podlagi člena 353(4) Sporazuma se del IV Sporazuma začasno uporablja od 1. avgusta 2013 med Unijo in Nikaragvo, Hondurasom ter Panamo, od 1. oktobra 2013 med Unijo in Salvadorjem ter Kostariko, od 1. decembra 2013 pa med Unijo in Gvatemalo.
„(d)

Krite obveznice, ki jih izdajo kreditne institucije, katerih dostop do operacij denarne politike Eurosistema je bil skladno s Smernico (EU) 2015/510 (ECB/2014/60) omejen ali začasno ali trajno onemogočen, se samodejno izključijo iz nakupov v okviru tretjega programa nakupa kritih obveznic, dokler je ta dostop omejen ali začasno ali trajno onemogočen. Z odstopanjem od prvega stavka te točke (d) Svet ECB ohrani pristojnost, da na podlagi ocene posameznega primera ponovno oceni izključitev kritih obveznic, ki jih izda kreditna institucija, katere dostop do operacij denarne politike Eurosistema je bil skladno s Smernico (EU) 2015/510 (ECB/2014/60) omejen ali začasno ali trajno onemogočen, in da izključitev prekliče, če presodi, da je to primerno.“
(2)

V točki (e) člena 4(2) Sklepa (SZVP) 2017/2315 je določeno, da Svet pripravi seznam projektov, ki se bodo oblikovali v okviru stalnega strukturnega sodelovanja (PESCO) in bodo hkrati odražali podporo razvoju zmogljivosti ter zagotavljali znatno podporo v okviru sredstev in zmogljivosti za operacije in misije skupne varnostne in obrambne politike (SVOP).
(3)

Evropski ocenjevalni dokumenti, ki so jih pripravili in sprejeli organi za tehnično ocenjevanje, se nanašajo na naslednje gradbene proizvode: — premaz za zvočno izolacijo v pršilu z organskim vezivom na vodni osnovi, — sisteme za hidroizolacijo streh s tekočimi snovmi, — sisteme za vodotesno prekrivanje s tekočimi snovmi za tla in/ali stene v vlažnih prostorih, — v celoti vezano, predhodno nanešeno gibko ponjavo za hidroizolacijo, — sisteme za vodotesno prekrivanje na gibkih ponjavah za tla in/ali stene v vlažnih prostorih, — sisteme za vodotesno prekrivanje na inherentno vodotesnih ploščah za tla in/ali stene v vlažnih prostorih, — zunanje kompozitne toplotno izolacijske sisteme z ometom (ETICS), — ploščo za toplotno izolacijo iz prešane trde poliuretanske pene, — sisteme za oblaganje – prefabricirane enote za izolacijo zunanjih sten in njihovi pritrdilni elementi, — moznike za stike nosilnih konstrukcij s statično ali navidezno statično obremenitvijo, — prožne asfaltne dilatacije za cestne mostove, — dilatacije za cestne mostove s tesnilnim elementom, — elastomerne dilatacije za cestne mostove, — konzolne dilatacije za cestne mostove, — podprte dilatacije za cestne mostove, — modularne dilatacije za cestne mostove, — prefabricirane panelne plošče iz stisnjenega lesa, — reciklirane glinene zidake, — kalcijev karbonat kot aktivni dodatek s katalitičnim vezivnim učinkom za beton, — vezani pritrdilni elementi za beton, — vbrizgano sidro za plošče za toplotno izolacijo, — pritrdilne elemente za potisno-vlečne drogove za prefabricirane zidne/stebrske elemente, — lesene gradbene sisteme, — sisteme CRM za ojačitev konstrukcij iz betona in zidakov, — zaščitna sredstva proti gorenju.
(2)

Do konca prehodnega obdobja, določenega v Sporazumu o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (3) (v nadaljnjem besedilu: prehodno obdobje), je medvladna komisija organ, ki ga je več držav članic zadolžilo za naloge, povezane z varnostjo na železnici v zvezi s stalno povezavo pod Rokavskim prelivom. V ta namen se medvladna komisija šteje za nacionalni varnostni organ v smislu Direktive (EU) 2016/798 Evropskega parlamenta in Sveta (4). V navedeni vlogi medvladna komisija uporablja določbe prava Unije, ki se nanašajo na varnost na železnici in, na podlagi Direktive (EU) 2016/797 Evropskega parlamenta in Sveta (5), interoperabilnost železniškega sistema.
SKLEP EVROPSKE CENTRALNE BANKE (EU) 2020/1264

z dne 8. septembra 2020

o spremembi Sklepa Evropske centralne banke (EU) 2019/1743 o obrestovanju imetij presežnih rezerv in nekaterih vlog (ECB/2020/38)

SVET EVROPSKE CENTRALNE BANKE JE –

ob upoštevanju Pogodbe o delovanju Evropske unije in zlasti prve alinee člena 127(2) Pogodbe,

ob upoštevanju Statuta Evropskega sistema centralnih bank in Evropske centralne banke ter zlasti prve alinee člena 3.1 in členov 17 do 19 Statuta,

ob upoštevanju naslednjega:

(1) Svet ECB meni, da se za denarna sredstva, ki se obvezno deponirajo pri ECB zaradi odplačila finančne pomoči v skladu z Uredbo Sveta (EU) 2020/672 (1), ne bi smele uporabljati negativne obrestne mere.

(2) Zato je treba Sklep (EU) 2019/1743 (ECB/2019/31) (2) ustrezno spremeniti –

SPREJEL NASLEDNJI SKLEP:

Člen 1 Sprememba Člen 2 Sklepa (EU) 2019/1743 (ECB/2019/31) se nadomesti z naslednjim: „Člen 2 Obrestovanje nekaterih vlog pri ECB Računi, ki se vodijo pri ECB v skladu s Sklepom ECB/2003/14 Evropske centralne banke (*1), Sklepom ECB/2010/31 Evropske centralne banke (*2), Sklepom ECB/2010/17 Evropske centralne banke (*3) in Uredbo Sveta (EU) 2020/672 (*4), se še naprej obrestujejo po obrestni meri mejnega depozita. Toda, kadar morajo biti v skladu s pravnimi ali pogodbenimi pravili, ki veljajo za zadevni sistem, na teh računih položene vloge pred datumom, na katerega se mora izvršiti plačilo, se te vloge v obdobju do datuma plačila obrestujejo po obrestni meri nič odstotkov ali po obrestni meri mejnega depozita, in sicer po tisti, ki je višja.

Člen 2 Začetek veljavnosti Ta sklep začne veljati peti dan po objavi v Uradnem listu Evropske unije. Uporablja se od šestega obdobja izpolnjevanja obveznih rezerv v letu 2020, ki se začne 16. septembra 2020.

V Frankfurtu na Majni, 8. septembra 2020 Za Svet ECB Predsednica ECB Christine LAGARDE

(1) Uredba Sveta (EU) 2020/672 z dne 19. maja 2020 o vzpostavitvi evropskega instrumenta za začasno podporo za ublažitev tveganj za brezposelnost v izrednih razmerah (SURE) po izbruhu COVID-19 (UL L 159, 20.5.2020, str. 1).

(2) Sklep Evropske centralne banke (EU) 2019/1743 z dne 15. oktobra 2019 o obrestovanju imetij presežnih rezerv in nekaterih vlog (prenovitev) (ECB/2019/31) (UL L 267, 21.10.2019, str. 12).
(5)

Odbora CEN in Cenelec sta na podlagi zahteve iz dopisa M/511 spremenila naslednja standarda, sklica na katera sta vključena v Prilogo I k Izvedbenemu sklepu Komisije (EU) 2019/1956 (4): EN 60335-1:2012 in EN 60335-2-4:2010. Zato so bili sprejeti naslednji harmonizirani standardi, s katerimi se uvajajo spremembe: EN 60335-1:2012/A1:2019, EN 60335-1:2012/A2:2019 in EN 60335-1:2012/A14:2019 za gospodinjske in podobne električne aparate ter EN 60335-2-4:2010/A2:2019 za centrifuge. Odbora CEN in Cenelec sta spremenila tudi naslednje standarde, sklici na katere so s Sporočilom Komisije (2018/C 326/02) objavljeni v seriji C Uradnega lista Evropske unije: EN 60335-2-5:2015; EN 60335-2-7:2010; EN 60335-2-12:2003; EN 60335-2-13:2010; EN 60335-2-17:2013; EN 60335-2-35:2016; EN 60335-2-47:2003; EN 60335-2-48:2003; EN 60335-2-49:2003; EN 60335-2-52:2003; EN 60335-2-61:2003; EN 60335-2-66:2003; EN 60335-2-84:2003; EN 60335-2-87:2002; EN 60335-2-98:2003; EN 60947-5-4:2003; EN 61347-2-7:2012; EN 61347-2-11:2001; EN 61386-1:2008 in EN 62035:2014. Zato so bili sprejeti naslednji harmonizirani standardi, s katerimi se uvajajo spremembe: EN 60335-2-5:2015/A11:2019 za pomivalne stroje; EN 60335-2-7:2010/A2:2019 za pralne stroje; EN 60335-2-12:2003/A2:201 in EN 60335-2-12:2003/A11:2019 za grelne plošče in podobne aparate; EN 60335-2-13:2010/A1:2019 za cvrtnike, ponve za cvrtje in podobne aparate; EN 60335-2-17:2013/A11:2019 za grelne odeje, blazine in podobne zvijave grelne aparate; EN 60335-2-35:2016/A1:2019 za pretočne grelnike vode; EN 60335-2-47:2003/A2:2019 za komercialne električne kotle; EN 60335-2-48:2003/A2:2019 za komercialne električne žare in opekače; EN 60335-2-49:2003/A2:2019 za komercialne gostinske električne grelne omare; EN 60335-2-52:2003/A12:2019 za aparate za ustno nego; EN 60335-2-61:2003/A11:2019 za termoakumulacijske grelnike prostorov; EN 60335-2-66:2003/A11:2019 za grelnike vodnih postelj; EN 60335-2-84:2003/A2:2019 za stranišča; EN 60335-2-87:2002/A2:2019 za električno opremo za omamljanje živali; EN 60335-2-98:2003/A11:2019 za vlažilnike; EN 60947-5-4:2003/A1:2019 za krmilne naprave in stikalne elemente; EN 61347-2-7:2012/A1:2019 za svetilke za nujnostno razsvetljavo; EN 61347-2-11:2001/A1:2019 za različne elektronske sisteme v terminalih; EN 61386-1:2008/A1:2019 urejanje pokabljenja in EN 62035:2014/A1:2019 za razelektrilne sijalke.
„(k)

od 1. januarja 2013 do 31. decembra 2030 letov, ki bi razen v tej točki bili zajeti v tej dejavnosti in ki jih opravi nekomercialni operator zrakoplovov, kadar so skupne letne emisije teh letov manjše od 1 000 ton na leto (vključno z emisijami iz letov iz točke (l));“;
(4)

Danes so v pomorskem prometu na voljo različne konkretne rešitve na podlagi gorivnih celic, in sicer zaradi raziskovalnih in pilotnih projektov, ki so v fazi ocenjevanja in so izkazali velike možnosti za povečano uporabo te tehnologije (FCShip, Felicitas, METHAPU in MC-WAP).
(1)

Proizvajalci ŠKODA AUTO, a.s, FORD-Werke GmbH, Groupe RENAULT, FCA Italy S.p.A., SEAT S.A., Volkswagen AG, Automobiles Citroen, Automobiles Peugeot, PSA Automobiles SA in OPEL Automobile GmbH so 17. oktobra 2019 predložili skupni zahtevek, kot je določeno v členu 12a Izvedbene uredbe Komisije (EU) št. 725/2011 (2), za spremembo Izvedbenega sklepa Komisije (EU) 2016/588 (3), da bi se razširila odobritev inovativne tehnologije na uporabo v osebnih avtomobilih, ki lahko delujejo na nekatera alternativna goriva.
(9)

V primeru resnih pomislekov v zvezi z vprašanji glede razlage, ki bi lahko vplivala na naložbe, lahko Odbor za storitve in naložbe v skladu s členom 8.31.3 in členom 8.44.3(a) Sporazuma na podlagi dogovora pogodbenic ter po izpolnitvi njunih veljavnih notranjih zahtev in dokončanju postopkov priporoči Skupnemu odboru CETA sprejetje razlag Sporazuma. Razlaga, ki jo sprejme Skupni odbor CETA, je zavezujoča za sodišča, ustanovljena na podlagi oddelka F (Reševanje naložbenih sporov med vlagatelji in državami) poglavja osem (Naložbe) Sporazuma. Skupni odbor CETA se lahko odloči, da je razlaga zavezujoča od določenega datuma dalje.
(9)

Nekatere države članice niso predlagale zadostnega števila območij in s tem niso izpolnile zahtev iz Direktive 92/43/EGS za nekatere habitatne tipe in vrste. Poleg tega je poznavanje obstoja in razširjenosti nekaterih naravnih habitatnih tipov iz Priloge I in nekaterih vrst iz Priloge II k Direktivi 92/43/EGS še vedno pomanjkljivo. Zato za navedene habitatne tipe in vrste ni mogoče sklepati, da je omrežje Natura 2000 dokončno oblikovano.
PRILOGA

V delu (a) Priloge I k Sklepu 2010/788/SZVP se vnos 16 (Seznam oseb iz člena 3(1)) nadomesti z naslednjim:

„16. Ignace MURWANASHYAKA

(tudi: Dr Ignace)

Naziv: Dr.

Naziv: predsednik FDLR.

Naslov: Nemčija (v zaporu).

Datum rojstva: 14. maj 1963.

Kraj rojstva: (a) Butera, Ruanda, (b) Ngoma, Butare, Ruanda.

Državljanstvo: Ruanda.

Datum uvrstitve na seznam ZN: 1. november 2005.

Druge informacije: Umrl v zaporu v Nemčiji 16. aprila 2019. Nemške oblasti so ga aretirale 17. novembra 2009, nemško sodišče ga je 28. septembra 2015 prepoznalo za krivega zaradi vodenja tuje teroristične skupine in sodelovanja v vojnih zločinih. Obsojen je bil na 13 let zaporne kazni in je od junija 2016 v zaporu v Nemčiji. 29. novembra 2014 je bil ponovno izvoljen za predsednika FDLR za obdobje petih let. Spletna povezava do posebnega obvestila Interpola in Varnostnega sveta ZN: https://www.interpol.int/en/How-we-work/Notices/View-UN-Notices-Individuals.

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Ignace Murwanashyaka je predsednik FDLR in ima vpliv na politike sil FDRL, ene od oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje. Bil je v telefonskem stiku z vojaškimi poveljniki FDLR na terenu (tudi med pokolom v Busurungiju maja 2009); dajal je vojaške ukaze visokemu poveljstvu; vpleten je bil v usklajevanje predaje orožja in streliva enotam FDLR in dajal posebna navodila za uporabo ter upravljal velike zneske denarja, zbrane z nezakonito prodajo naravnih virov na območjih pod nadzorom FDLR. Po podatkih Urada PPGS za otroke v oboroženih spopadih je bil kot predsednik in vojaški poveljnik FDLR odgovoren za rekrutiranje in uporabo otrok s strani FDLR v vzhodnem delu DR Kongo. Nemške oblasti so ga aretirale 17. novembra 2009, nemško sodišče ga je 28. septembra 2015 prepoznalo za krivega zaradi vodenja tuje teroristične skupine in sodelovanja v vojnih zločinih. Obsojen je bil na 13 let zaporne kazni in je od junija 2016 v zaporu v Nemčiji. 29. novembra 2014 je bil ponovno izvoljen za predsednika FDLR za obdobje petih let.“
člen 1 se nadomesti z naslednjim:

„Člen 1

Posebni predstavnik Evropske unije

Mandat Petra BURIANA kot posebnega predstavnika Evropske unije (PPEU) za srednjo Azijo se podaljša do 28. februarja 2021. Svet lahko na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.“;
Ogroženo območje

In Thessaloniki Regional Unit: — Municipality of Lagada, — Municipality of Volvis. In Serres Regional Unit: — Munipality of Iraklia, — Municipality of Serron, — Municipality of Amfipolis, — Municipality of Emmanouil Pappa, — Municipality of Neas Zichnis.
Prilogi C/3 in D/7 – Možne spremembe pojasnjevalnih opomb v zvezi s ‚placebos‘ (‚placebi‘) in ‚double-blinded clinical trial kits‘ (‚kompleti za dvojno slepe klinične študije‘) iz tarifne številke 30.06 (zahtevek Avstralije)

Kar zadeva stavek ‚The placebos of this heading also include [control vaccines] [controlled vaccines] [vaccines which are used as control substances and] that have been licensed for use in recognized clinical trials.‘ (‚Placebi iz te tarifne številke vključujejo tudi [kontrolna cepiva] [kontrolna cepiva] [cepiva, ki se uporabljajo kot kontrolne snovi in] ki so pridobila dovoljenje za uporabo v priznanih kliničnih študijah.‘), Unija ne podpira dodajanja tega stavka k besedilu točke 12 pojasnjevalnih opomb HS k tarifni številki 30.06, saj ni jasno, katere vrste snovi opisuje. Če se ga druge pogodbenice odločijo dodati, Unija podpira besedilo ‚vaccines which are used as control substances‘ (‚cepiva, ki se uporabljajo kot kontrolne snovi‘) (možnost 3) ali, če je potrebna prožnost, ‚control vaccines‘ (‚kontrolna cepiva‘) (možnost 1).

Kar zadeva stavek ‚[Active ingredients to be trialled can include herbal medicinal products [for therapeutic or prophylactic uses].]‘ (‚[Aktivne sestavine, ki se preskušajo, lahko vključujejo zdravila rastlinskega izvora [za terapevtske ali profilaktične namene].]‘), Unija ostaja prožna glede njegovega dodajanja k besedilu, vendar ne podpira neizčrpnega seznama primerov, kot so predlagale Združene države.
Člen 6

Zapisnik sestanka

1. Ob koncu vsakega sestanka skupnega odbora se pripravi osnutek zapisnika sestanka. V njem so navedene obravnavane točke in vsi sprejeti skupni sklepi, vključno z morebitnimi sprejetimi priporočili in sklepi.
(1)

S Sklepom 2014/886/EU Evropskega parlamenta in Sveta (2) je bil Giovanni BUTTARELLI imenovan za Evropskega nadzornika za varstvo podatkov in Wojciech Rafał WIEWIÓROWSKI za pomočnika nadzornika, za obdobje od 4. decembra 2014 do 5. decembra 2019.
(3)

Protokol so pogodbenice, ki so bile prisotne na 30. zasedanju izvršnega organa, leta 2012 spremenile s sprejetjem sklepov 2012/1 in 2012/2. Spremembe iz Sklepa 2012/1 so začele veljati in učinkovati na podlagi hitrega postopka, določenega v Protokolu. Spremembo iz Sklepa 2012/2 so morale sprejeti pogodbenice k Protokolu, Unija pa jo je odobrila s Sklepom Sveta (EU) 2017/1757 (1). Ta sprememba je začela veljati 7. oktobra 2019.